ઓખા : આવતીકાલે ગુરૃવારે મળી રહેલી ઓખા નગર પાલિકાની સામાન્ય સભાનો સમગ્ર વિરોધ પક્ષે બહિષ્કાર કરતાં સ્થાનિક રાજકારણમાં સન્નાટો વ્યાપી જવા ઉપરાંત વિપક્ષ દ્વારા ભ્રષ્ટાચારના આરોપો સાથે તપાસની માગણી કરતાં કાંઇક નવા – જુની થવાના એંધાણ વર્તાઈ રહ્યા છે. તા. ૧૩ના રોજ અહિની પાલીકાની સામાન્ય સભા મળનાર છે તે પહેલા વિપક્ષ દ્વારા ચીફ ઓફીસરને પત્ર દ્વારા જાણ કરી પાલીકામાં ચાલતા ભ્રષ્ટાચાર – વિપક્ષના કામોમાં કરવામાં આવતાં રાગદ્વેશ ભર્યા હુકમો, કોન્ટ્રાકટના કામમાં ચાલતા હલકી કક્ષાના કામો અને બીનજરૃરી કર્મચારીઓમાં કોન્ટ્રેકટ રીન્યુવલ કરવા, જરૃરી કર્મચારીઓને ના રાખવા અને પગાર ચુકવવામાં ભેદભાવ રાખવા જેવા અગત્યના મુદાઓ અને તે અંગે અવાર-નવાર સોશ્યલ મીડિયામાં વાયરલ થતાં આધાર – પુરાવારૃપ મેસેજને કારણે વિપક્ષના સદસ્યો પ્રજા સમક્ષ જવાબ આપી શકતા ન હોય અને તેમને કોઇ સત્તાધારીઓ કે ખુદ સરકારી અધિકારીઓ અવાર-નવાર કરાતી રજુઆત છતાં જવાબ આપતા ના હોય સામાન્ય સભાનો બહિષ્કાર કર્યો છે.